الإدعاء
- بوستات كتير منتشرة بتقول إنه تم القبض على وزير التنمية المحلية الأسبق عادل لبيب بتهم فساد ورشاوي
– الكلام ده غير صحيح.
– اللواء عادل لبيب نفى الخبر ده تقريبا في تصريحات لكل المواقع. ✅✅
عادل لبيب أكلم مع المصري اليوم واليوم السابع ومصراوي والشروق وبوابة الشباب التابعة للأهرام، وغيرهم، وقال إنه قاعد في وسط أحفاده في بيته بالإسكندرية.😀
– ده حتى مصطفى بكري قال إنه كلمه والراجل فضل يضحك في التليفون وكان بيسخر من الخبر وانتشاره وقاله”إلى متى الصمت على من يصنعون الأكاذيب والشائعات و يرددونها”.
لكن النهاردة في قبض على مسؤول حكومي كبير بتهم فساد وتلقي رشوة وهو جمال عبد العظيم رئيس مصلحة الجمارك.
– الرقابة الإدارية قبضت عليه متلبس بتقاضي رشوة من العملات المحلية والأجنبية. الغريب إن الراجل لسه مكملش يدوب شهرين في المنصب.🤔🤔
– بيان الرقابة قال إن المتهم “حصل علي الرشاوي من بعض المستخلصين الجمركيين مقابل تهريب بضائع محظور استيرادها، ودون سداد الرسوم الجمركية المستحقة عليها”.